กรุงศรีออกกองทุนตราสารหนี้นอกจ่าย 4%
บลจ.กรุงศรีคลอดกองทุนเปิดกรุงศรีตราสารหนี้ต่างประเทศ 1Y1  อายุ1 ปี เสนอขาย  7 - 13 ก.พ.ผลตอบแทน 4% ต่อปี
8 ก.พ. 2555

บลจ.กรุงศรีคลอดกองทุนเปิดกรุงศรีตราสารหนี้ต่างประเทศ 1Y1 อายุ1 ปี เสนอขาย 7 - 13 ก.พ.ผลตอบแทน 4% ต่อปี  
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี  เปิดเผยว่า บริษัทจะเสนอขายกองทุนเปิดกรุงศรีตราสารหนี้ต่างประเทศ 1Y1 (KFFIF1Y1) ระหว่างวันที่ 7 – 13 ก.พ.2555 ขนาดกองทุน 1,700 ล้านบาท ลงทุนขั้นต่ำ 10,000 บาท  ประมาณการอัตราผลตอบแทนหลังหักค่าใช้จ่ายกองทุนที่ 4.00% ต่อปี อายุโครงการประมาณ 1 ปี
กองทุนมีนโยบายลงทุนใน 5 ตราสาร คือ เงินฝากธนาคาร Union National Bank (สหรัฐอาหรับเอมิเรตส์), เงินฝากธนาคาร Bank of China สาขา Macau, ตราสารหนี้ EMTN (Euro Medium Term Note) ออกโดยธนาคาร Industrial and Commercial Bank of China Asia Ltd , ตราสารหนี้ EMTN ออกโดยธนาคาร Korea Development Bank และตราสารหนี้ EMTN ออกโดยธนาคาร Suhyup Bank (NFFC) ในสัดส่วน 20% เท่ากันทุกตราสาร และกองทุนมีนโยบายป้องกันความเสี่ยงจากอัตราแลกเปลี่ยนทั้งจำนวน
“การลงทุนในกองทุนตราสารหนี้ดังกล่าวยังเป็นทางเลือกที่น่าสนใจ เหมาะสำหรับผู้ที่สามารถลงทุนได้เป็นเวลา 1 ปี และต้องการโอกาสได้รับผลตอบแทนที่สูงกว่าดอกเบี้ยเงินฝากธนาคาร" นายฉัตรพี กล่าว